อาร์ตูร์ มัส

อาร์ตูร์ มัส อี กาบาร์โร (; เกิดวันที่ 31 มกราคม ค.ศ. 1956) เป็นนักการเมืองจากแคว้นกาตาลุญญา ประเทศสเปน เคยดำรงตำแหน่งประธานฌานาราลิตัตดากาตาลุญญา (ทบวงการปกครองตนเองของแคว้น) ระหว่าง ค.ศ. 2010 ถึง ค.ศ. 20163cat24.cat, "Artur Mas is elected as 129th President of the Generalitat with the abstention of the PSC" นอกจากนี้ยังเป็นหัวหน้าพรรคผสมประชาธิปไตยกาตาลุญญา (Democratic Convergence of Catalonia) ซึ่งเป็นพรรคชาตินิยมแนวเสรีนิยมอีกด้วยBarcelona reporter, "ARTUR MAS, Party Leader: Convergència i Unió "

มัสเป็นนักเศรษฐศาสตร์ซึ่งสำเร็จการศึกษามหาวิทยาลัยบาร์เซโลนา และพูดภาษาอังกฤษและภาษาฝรั่งเศสนอกเหนือไปจากภาษากาตาลาและภาษาสเปน อุดมการณ์ของเขามีแนวโน้มไปในทางเสรีนิยมจากมุมมองด้านเศรษฐศาสตร์ ส่วนในด้านสังคม ส่วนใหญ่เขาสนับสนุนวาระระดับกลางในหลายประเด็น เช่น สิทธิของกลุ่มบุคคลที่มีความหลากหลายทางเพศ (แต่ไม่รวมถึงการสมรสเพศเดียวกัน) หรือการอภิปรายอย่างเสรีในพรรคของเขาเกี่ยวกับการทำแท้ง เป็นต้น

ในปี ค.ศ. 2010 มัสกล่าวว่าตนเองจะลงคะแนนสนับสนุนในการลงประชามติเพื่อแยกกาตาลุญญาออกจากสเปนเป็นครั้งแรก ตั้งแต่นั้นมา อำนาจอธิปไตยและเอกราชของแคว้นก็ได้กลายเป็นส่วนสำคัญในวาระทางการเมืองของเขาNew York Times, October 5, 2012, Catalan Leader Boldly Grasps a Separatist Lever

 อ้างอิง 

 แหล่งข้อมูลอื่น 

เว็บไซต์อย่างเป็นทางการ 

หมวดหมู่:บุคคลที่เกิดในปี พ.ศ. 2499
หมวดหมู่:บุคคลที่ยังมีชีวิตอยู่
หมวดหมู่:นักการเมืองกาตาลา
หมวดหมู่:นักเศรษฐศาสตร์ชาวกาตาลา